Felvétel, csapó!
- Önhöz beszéljek? - Igen, hozzám.
Azt hiszem, így jó lesz.
Szuperek a fények.
Oké.
Legyen egyenes!
Köszönöm szépen.
2021 óta több mint 100 órányi interjút vettek fel
Vince McMahonnel, a családjával, üzlettársaival,
illetve a World Wrestling Entertainment híres sztárjaival.
- Készen áll? - Azt hiszem.
Mit fogunk csinálni?
Nos, magamról fogok beszélni, amit korábban még nem tettem.
Nem szeretek magamról beszélni.
Ha bárki másról kellene, az simán menne,
ez viszont...
elég furcsa és szokatlan... mert saját magamról kell.
De mindent megteszek.
A méltán híres Vince McMahon,
aki híresebb néhány pankrátornál, akiket ő juttatott a csúcsra.
McMahont nevezik a pankráció P.T. Barnumjának,
hiszen a WWE-ből több milliárd dolláros üzletágat hozott létre.
A képernyőkön igazi milliárdos rosszfiúként jelenik meg.
Mégis hol voltatok?
Sokáig tűnődtek azon az emberek, hogy ki is vagyok én.
Igazi rosszfiú képében tűnök fel.
De senki nem ismer igazán,
és nekem is sok időmbe telt kiismerni magam.
De még mindig nem sikerült teljesen.
Hogy ismerem-e Vince McMahont?
Szerintem senki sem ismeri őt.
Kérem, üdvözöljék Mr. McMahont!
Az emberek tudják, ki ő, de valójában nem ismerik.
Az a személy, akit a színpadon láthatunk, ez a szuperhős figura,
csupán egy karakter.
Ha a valódi énjéről van szó, azt mutatja, amit szerinte látnod kell.
Kevés embernek van befolyása egy világ fölött.
Vince McMahonnek volt.
Egy rendkívül hatásos,
hatalmas dolgot hozott létre, ami beleivódott az emberekbe.
Olyanokat tett, amit mások lehetetlennek tartottak.
És mindezt kíméletlenül.
Vince McMahon olyan, mint amilyennek mondják.
És pont azt fogod kapni tőle, amire számítasz.
Kedvelem Vince-t, és tisztelem is őt.
De sokszor hazudott nekem, amivel gyakran csalódást okozott.
Rosszul ítélik meg az édesapját?
Szerintem pont úgy ítélik meg, ahogy azt ő akarja.
AZ UTOLSÓ INTERJÚ ELŐTT EGY FRISS HÍR MIATT A FORGATÁS LEÁLLT.
Rendkívüli hírek érkeztek.
Vince McMahon, a WWE legendás elnöke,
távozik posztjáról.
Értesüléseink szerint
a WWE egy hárommillió dolláros titkos megállapodás után nyomoz,
amit Vince McMahon ajánlott egy alkalmazottjának,
akivel McMahon állítólag viszonyt folytatott.
Fülest kaptunk,
hogy a WWE vezetősége kapott egy névtelen e-mailt.
ÚJSÁGÍRÓ – WALL STREET JOURNAL
SAROKBA SZORÍTVA
Állítólag visszaélt egy alkalmazottjával,
majd el akarta tussolni.
Azt mondták: „Ez csak a jéghegy csúcsa. Ennél sokkal több történt.”
Az első történet 2022 nyarán...
ÚJSÁGÍRÓ
KENŐPÉNZT ADOTT
...egy lavinát indított be, és további megállapodások is előkerültek.
NYOMOZÁS A WWE ELLEN
Nyomozások.
McMAHON VISSZAVONUL
Vince lemondása.
McMAHON VISSZATÉR
Majd visszatér, és eladja a céget.
9 MILLIÁRDOT KÉR A WWE-ÉRT
Végül pert indítanak ellene,
a lehető legaprólékosabb részletekkel.
A WWE-mogul pénteken távozott posztjáról,
miután egy korábbi alkalmazottja beperelte
„számtalan elfogadhatatlan és megalázó tette” miatt.
A KÖVETKEZŐ INTERJÚK NAGY RÉSZÉT,
VINCE McMAHONÉT IS BELEÉRTVE,
A VÁDAK NYILVÁNOSSÁGRA KERÜLÉSE ELŐTT VETTÉK FEL.
Bár elmesélhetném az igazi sztorikat! Te jó ég!
Mondjon el egyet!
- Nem. - Miért?
Pont erről beszélek. Nem akarom elmesélni őket.
Mondok párat, amik csak feleolyan érdekesek.
Nem akarom, hogy megismerjenek.
Nagyon megosztó, nagyon szórakoztató.
Vince McMahon részben renegát, részben mogul és teljesen showman.
Az üzleti zseni vezetésével a WWE több millió dolláros céggé nőtte ki magát.
Végy egy rész sportot, egy rész színházat,
több csipet erőszakot! Mi ez? Amerika egyik kedvenc szórakozási formája.
Első osztályú, 100 százalékban amerikai.
Az Igazságügyi Minisztérium bejelentette, hogy vád alá helyezték a WWE vezetőjét.
Ez bűncselekmény. Törvényszegés.
A szervezet vezetője egy zsarnok volt, aki mindenkit félelemben tartott.
Miről tudott? Mit tett? És mit próbált eltitkolni?
Nem csak az üzletről szól. Családi ügy is.
Mintha az Utódlást látnám a ringben.
Egy újabb cégvezető keveredett szexbotrányba.
Ez nem közönséges viselkedés.
Annál sokkal szörnyűbb.
Vince McMahon azért tudott megúszni dolgokat,
mert egy igazi jelenség volt.
Hol húzódik a határ Vince és „Mr. McMahon” közt?
Ez az! Adjunk neki!
1. RÉSZ: JUNIOR
Azzal kell kezdenem...
A WWE LEGENDÁJA
...hogy nem fogják teljes mértékben megérteni a történteket,
mert ahhoz személyesen kell átélni.
Csak azt tudják, amit másoktól hallanak.
Én ismerem a pankrátorokat, a promotereket és az üzletágat,
és a nézők nem fogják átlátni az egészet.
A pankráció nem más, mint...
A WWE LEGENDÁJA
...a fantázia valósággá alakítása.
Rajta!
Kane kigyulladt!
Többen kérdezték tőlem: „Miért nézed? Kamu az egész.”
„Kit érdekel? Csak megjátsszák.”
A WWE LEGENDÁJA
Mire én: „Ez nem igaz.”
Ha visszatekintek rá, ez művészet.
Látni kell benne a szépséget.
Egy érdekes jelenség, ami lehetővé teszi az agresszió kiélését
egy moralitásjáték közben.
Hazafelé menet azt mondják: „Ez csak egy show.
Fiam, ez nem volt igazi.”
De amikor ott vagy az épületben, igaznak akarod hinni.
Egy igazi művész voltam.
Akik nem rajonganak érte, azt mondják:
„Azok szeretik, akik túl hülyék ahhoz, hogy rájöjjenek, nem igaz.”
Inkább azok, akik elég okosak, hogy elfogadják, ez egy show,
fogadnak a karakterekre és a meccsekre,
így részesei lesznek az egésznek.
A pankráció egy szappanopera.
SPORTKOMMENTÁTOR
Csak itt egyszerűbb a sztori.
Itt van a hős, itt van a gonosz. És itt van a bajba jutott lány.
Lehetőséget adunk a nézőknek, hogy érezzenek.
Az, amit csinálunk, az érzelmekről szól.
És a pompáról.
Amerika is ilyen. Hatalmas.
Nagyszerű történetek.
Az egész az amerikai kultúráról szól.
A pankráció azért jelentős, mert fontos része az amerikai kultúrának,
de mégsem beszélnek úgy róla.
ÍRÓ
Vince McMahon jelentőségét sokan figyelmen kívül hagyják,
pedig nagyban befolyásolja a világunk működését.
Onnan pedig átmegyünk Phoenixbe, hogy promózzuk egy kicsit.
Ő itt a 39 éves Vince McMahon,
egy harmadik generációs pankrációs promoter, bemondó,
és a WWE mögött rejlő erő.
Reméljük, hogy egy nap minket ismernek majd el
a világ elsődleges sportszórakoztatás-forrásaként.
Az apám miatt kerültem ebbe az üzletágba.
VINCE ÉDESAPJA
Az apámat tartották a legjobb promoternek.
Tizenöt évesen találkoztam először az idősebb McMahonnel
a Madison Square Gardenben.
Úgy mutatkozott be, hogy ő „a Madison Square Garden pápája”.
„A PANKRÁCIÓ ATYJA”
Gyerekként nem tudtam, hogy McMahon a vezetéknevem,
egészen 12 éves koromig.
Előtte egy lakókocsiparkban éltem az anyámmal
és a bántalmazó nevelőapámmal.
Szinte mindennap a szart is kiverte belőlem.
Beletörődsz, amíg le nem tudsz lépni.
A sok fizikai bántalmazás közben
sosem hallottam az apám felől.
De végül találkoztam vele.
Olyan volt, mintha ragyogott volna.
Odarohantam hozzá, egy hatalmas ölelésre számítva.
De ő csak megveregette a vállam, és azt mondta: „Szia, fiam!”
Más érzés volt.
De ettől eltekintve rögtön beleszerettem.
Érezni lehetett rajta,
hogy ő valamiért más volt.
De talán baromság az egész, nem tudom.
Az apámmal sosem beszéltünk arról,
hogy korábban miért nem volt része az életemnek.
Még akkor sem jött szóba, amikor már idősebb lettem.
Ami vitathatatlanul igaz Vince McMahonről,
az az, hogy a semmiből jött.
De amint felbukkant az apja,
megvalósulhatott a menekülési terve.
ÍRÓ
Rámutatott az apjára, és azt mondta:
„Ezt szeretném csinálni, és így fogok tudni kijutni innen.”
Nem sok pankrációt láttam a tévében az apám megismerése előtt,
majd jött a felismerés: „Ja, hogy ezt csinálja.”
„Nézd ezeket a karizmatikus, óriási fickókat,
akiknek gondjuk van egymással,
ezért fizikai megoldáshoz folyamodnak.
Ez tetszik.”
Akkoriban elég furcsa kapcsolatom volt az apámmal.
Nem fociztunk együtt. Nem volt köztünk bajtársiasság.
Már akkor is csak az üzletről beszéltünk.
Ez volt a közös bennünk, azon kívül, hogy vérrokonok voltunk.
Akkor ismertem meg Vince-t, amikor én 13, ő meg 16 éves volt.
Sosem hallottam másról beszélni...
VINCE FELESÉGE
...csak hogy pankrációval akar foglalkozni.
Be akartam szállni apám üzletébe. „Biztos van valami.”
Így kerültem a maine-i Bangorba.
Ez volt az apám legtávolabbi északi bázisa.
Elég sikeresnek bizonyult,
és az apám azt gondolta: „Elég jó a kölyök.”
Majd egy nap az apám épp egy tévéműsoron dolgozott,
és a tévébemondó egyre több pénzt kért.
Épp kezdődött volna a műsor,
és azt mondta: „Ha nem fizetik ki, amit kérek, itt sem vagyok.”
Apámnál mindig voltak negyeddollárosok,
amiket a kezében forgatott, amikor gondolkodott.
Szóval láttam, hogy épp gondolkodik.
Megkérdeztem: „Mi lesz most?”
„Menj! Te leszel a bemondó.”
1976. 01. 07.
Az All-Star Wrestling közvetítését látják.
Ez így elég gyors? Mehet a felvétel, apa.
Üdv! Vince McMahon vagyok...
Szóval elkezdtem improvizálni.
Nézd azokat a nyakizmokat! Mekkora bicepsz!
Remek sportoló, és tényleg... Nem akarok belemenni,
de örülünk, hogy ismét itt van, ezen a héten is.
Vince szörnyű kommentátor volt.
ÜGYVEZETŐ IGAZGATÓ
De amiben Vince igazán jó volt, azok az érzelmek.
És történeteket mesélt.
Rájöttem, hogy én vagyok a csatorna.
Közvetítenem kell a közönségnek, ami a ringben zajlik.
„Íme a történet.”
Zbyszko egy legendával küzd meg.
Ez sem különbözik egy színdarabtól, filmtől vagy könyvtől.
Mind ugyanolyan.
Van egy helyszín, szóval meg kell állapítani, mi az.
Megtöltötték az arénát...
Majd rendkívül érdekes karaktereket kell alkotni.
Zbyszko az egyetlen, akit Bruno Sammartino edzett.
A jót és a rosszat.
Egy „babyface”-t, aki a jófiú,
és egy „heel”-t, aki a rosszfiú.
Sammartino tartja a kötelet Zbyszkónak.
Túl sok...
Oda nézz!
Behozol egy új karaktert.
Kirepíti a játékvezetőt.
És ott a nagy finálé.
Zbyszko lecsap Sammartinóra, és jól elintézi.
Zbyszko nem bírta tovább.
Egyszerű a képlet,
de nem könnyű megcsinálni.
Sammartino a vérben fekszik.
Egy ideig maradtam az apám kommentátora.
Nem sokkal ezután az apám ki akart szállni az üzletből.
El akarta adni a céget.
És miközben ezt tervezte, én eszébe sem jutottam.
És most...
Valójában Gorilla Monsoonnak akarta eladni,
aki egy partnere volt.
Monsoon újabb ütése.
Ali nem tűnik túl rámenősnek.
Amikor beléptem a céghez, Monsoon lett volna a várományos,
és rögtön éreztem rajta a feszültséget.
Gorilla Monsoon versenytársnak tart.
És igaza volt.
MEGÁLLAPODÁS
Mikor felvetettem a tervemet, egyezséget kötöttünk.
Adok neked X dollárt most,
majd három hónap múlva ennyit,
majd jön a végső kifizetés.
És ha valamiért nem fizetek,
visszakapod a céget, és megtartod a pénzt.
Ez tetszett az apámnak és a többi részvényesének is,
mert azt gondolták: „Nem fog összejönni neki.”
Átvettük a céget Vince apjától.
Azzal a pénzzel fizettünk, amit ők kerestek volna meg,
ha nem lépnek ki a cégből.
Az egyiktől elvettünk, hogy a másiknak adjunk.
Kifizettük az egészet, és senki nem hitte el.
Az apámat nagyon meglepte.
Az apja azt akarta, hogy sikerüljön?
Szerintem azt akarta,
bár néha úgy gondolom, mégsem.
Szerintem nem akarta megkönnyíteni Vince dolgát,
inkább meg akarta mutatni neki, milyen megküzdeni valamiért.
Fura volt, mert amikor átvettem a céget,
kialakult egy kis feszültség,
mert azt apám, aki most már nekem dolgozott,
nem azt akarta, amit én.
Üdv az All-American Wrestlingben...
Fejleszteni akartam az egészen,
szélesebb rétegek számára is népszerűsíteni,
hogy ne csak az alsóbb osztálybeliekhez jusson el.
Nem sima pankrációt akartam. Nem tetszik ez a kifejezés.
Ennél többet képzeltem el.
Szerettem volna megküzdeni
az összes többi promoterrel az országban.
Ekkoriban a pankráció még regionálisan működött,
egy bizonyos „területi rendszer” alapján.
Különféle cégek voltak országszerte,
és saját show-kat szerveztek
élőben és a televízióban is a saját régiójukon belül.
Szóval ott volt Florida, Georgia,
a közép-atlanti régió, a Carolinák,
San Francisco, Portland, Seattle.
Vince apjáé volt a WWE, amit akkor még WWF-nek hívtak,
az ország északkeleti részén.
És ezeket a képzeletbeli határokat senki sem lépte át.
Jól bevált rendszer volt.
Megállapodásokat kötöttek, amiket nem szegtek meg.
Amint aláírtunk mindent, pontosan tudtam, mit akarok.
Meghódítani a többi régiót.
A WWE egyik jelentős nagyvárosa,
a missouri St. Louis...
Reklámozni kezdte a saját show-it
az eredetileg másokhoz tartozó „területeken”.
És ez felborzolta a kedélyeket.
Nem számít, hogy St. Louis, Los Angeles, Hoboken, New Jersey, vagy bármi más,
a World Wrestling Entertainment kétség kívül ott lesz.
Az apám ezt nagyon ellenezte.
Azt mondta: „Ne kavard fel az állóvizet!”
Zavarta az apámat a dolog, ugyanakkor ez egy üzlet.
A többi promoter megfenyegette őt.
„A fiad, Vince, egy folyó alján fogja találni magát.”
Nem tudom, mi ez. Úgy tűnik, a promoterek imádják a folyók alját.
Amikor megfenyegettek, hidegen hagyott,
mert semmi nem a tiétek.
Versenyben állunk egymással.
Az All-Star Wrestlingben
a vendégem a kilencszeres nehézsúlyú világbajnok,
Verne Gagne...
Verne Gagnéval az AWA-ban dolgoztam, ami az egyik legerősebb terület volt.
És Verne Gagne szemében Vince maga volt a Sátán.
A WWE LEGENDÁJA
Az ördög. Jött, és tönkretette a régiókat.
Hamarosan kapcsoljuk Tampát...
Amint terjeszkedni kezdtek, és megbolygatták a területhatárokat,
rengeteg tehetség, akik a saját területükön sikereket értek el,
úgy döntöttek, átpártolnak Vince McMahonhöz és a WWE-hez.
A tehetségeink rengeteg pénzt kerestek, ami vonzotta a többieket is.
Úgy áramlanak a tehetségek a WWE-hez, amilyen áramlást korábban még nem láttunk.
Ha megnézzük, amit tett, elég kegyetlen volt.
Elment az összes régióba, és magával vitte a legjobbakat,
majd visszament három-négy fickóval a városba,
ahonnan ellopta őket.
Tehetetlenek voltak.
Úgy tudjuk, próbálod meghódítani
az Egyesült Államok összes régióját.
Így van...
A neki dolgozó legtöbb pankrátor máshonnan jött,
és valaki más dolgozott meg azért, hogy ideáig eljussanak.
És egyetlen telefonhívás után már ott is hagyták őt.
Ahogy velem is tette. „Itt több pénzt kereshetsz.”
Ebben a világban farkastörvények uralkodnak.
Nem vettem el senkitől semmit.
Építkeztem.
És ha nem tudsz versenyezni velem, hát, ez Amerika.
A te bajod.
A World Wrestling Entertainment népszerűsége
kétség kívül rohamosan növekszik.
Akkoriban sikeres versenyt folytattam a többi promoterrel,
szóval azt mondtam: „Oké, mostantól a saját utamat járom.”
Az apám Bob Backlundot választotta bajnoknak.
Imádok utazni. Imádom a rajongókat és a pankrációt.
Az életem minden perce öröm.
Jól van, köszönjük...
Egy igazi amerikai fiú volt, de kissé túl félénk.
Én egy karizmatikusabb embert kerestem.
Oda nézzenek! Most viccelsz? Nem semmi.
The Dream elnáspángolja a fickót.
Jaj, ne!
Dusty Rhodes esélyesnek bizonyult.
Körbenézhetnek az épületben pár óra múlva, mikor tele lesz,
és látnak egy fekete és egy fehér férfit,
akik egy zacskóból eszik a popcornt.
Ez elképesztő. Ez az amerikai álom.
Annyit mondott az apám, hogy nem hitt benne.
DUSTY RHODES FIA
Túl nagy erőfeszítésnek tűnt számára.
Dusty nem élt a lehetőséggel,
szóval tovább keresgéltem, valakit, aki elbűvölő,
valakit, aki izgalmas és rendkívüli.
Ez a férfi nem csupán egy tévés illúzió.
Még azelőtt találkoztam Hulk Hogannel, hogy megvettem volna az apám cégét.
Hű, micsoda példány!
Sterling Goldennek hívták.
Sterling Golden...
Az apám azt mondta neki: „Nem ez lesz a neved.”
És így lett „Hulk Hogan”.
A hihetetlen Hulk Hogan!
Olyan valakit kerestek,
akiről azt gondolták, legyőzheti Andrét, az Óriást,
az egyik nagy sztárjukat.
Hogan!
Gyere ide!
Andre, az Óriás volt az első nagy attrakció.
Ő volt az az ember, akivel megtöltötték a helyszínt.
Hulk Hogan pedig...
Én voltam Andre másik fele.
Mindenhol küzdöttünk.
Andréval telt házat csináltunk a Shea Stadionban,
szóval elég ismert lettem.
Többek között a „tévés meccsek” révén ismertek meg.
Ezeken a meccseken két fickóval küzdöttem meg.
Ezt Sylvester Stallone is látta,
és végül így ajánlották fel a szerepet a Rockyban.
Beszéltem az idősebb Vince-nek a filmről,
de ő azt mondta: „Nem mehetsz.
Te egy pankrátor vagy. Nem színész, nem szerepelhetsz a tévében.”
Megkérdezte az apámat, és nemet mondott.
Mert sokat fektetett Hoganbe, és azt akarta, hogy megtérüljön az ára.
Azt mondta: „Ha megcsinálod, ki vagy rúgva, és nem jöhetsz vissza.”
Mire én: „Oké, nem baj.”
Éljen!
Mikor bevállaltam a Rockyt, tudtam, hogy sikeres lesz.
Elkaplak, Balboa.
A sebhelyesarcú, A keresztapa.
A Rocky-franchise még ezeknél is nagyobb.
Maga Amerika.
Tudtam, hogy híressé fog tenni.
Hihetetlen volt.
Üdvözöljék Hulk Hogant!
Jó méretekkel van megáldva.
Köszönöm.
Egy nagy ember...
Mindeközben felhívott Verne Gagne:
„Mikorra tudsz Minnesotába érni?”
Hulk Hogan visszatért az AWA-hoz, és el sem hiszem...
Amikor visszatértem, elkezdtem a Hulkamaniát.
Elkezdtem a pólóletépést.
Egyre nagyobb és dominánsabb lettem.
Követtem a karrierjét, és ekkor kezdett rájönni, miben is jó.
Itt jön Hogan! Ráugrik a lábával!
Én vagyok a bajnok! Ez a ti övetek!
Vince odajött, és azt mondta: „Az összes régiót meg akarom szerezni,
és veled akarom megcsinálni.” Mire én: „Csináljuk!”
Hulk tudta, hogy alakul az üzletág, és azt is, hogy Vince a kulcs.
Egyszerű döntés volt. Valaki támogat, és a legnagyobb sztárrá tesz,
és ismert leszel,
más meg csak Minneapolist és Milwaukee-t promotálja.
Végig arról álmodtam, hogy visszamegyek,
és amikor Vince elmondta, mik a tervei,
tudtam, hogy mi fog történni.
Na ne! Hulk Hogan!
Köszönöm a WWE-nek, hogy visszahozta a Hulkstert...
Valahogy át kellett kerülnie a címnek Bob Backlundtól Hoganhez.
Így nem működött. Mindkettő „babyface” volt.
Szóval Iron Sheiket választottam.
Bob Backlund!
Az iráni Iron Sheik
a cég valaha volt összes rosszfiúja közül a legutáltabbak közé tartozott.
Akkoriban erős volt a nacionalizmus. „Éljen Amerika!”
És évekig gondjaink voltak Iránnal.
Az elnök összeült a Nemzetbiztonsági Tanáccsal
az iráni helyzet alakulása miatt.
TÚSZOKAT EJTETTEK
Iránban amerikai túszokat tartottak fogva.
Mindennap erről szóltak a híradások.
IRÁN
Szóval amikor Iron Sheik a ringben az iráni zászlót lengette...
Éljen Irán!
...azzal negatív reakciókat váltott ki.
IRÁN, MENJ A POKOLBA
Látod a történteket, és próbálsz létrehozni egy sztorit,
amire az emberek úgy reagálhatnak,
ahogy a való életben nem tehetik.
Sokan nem szeretik Iron Sheiket.
Az utcán nem találkozol egy iráni sejkkel,
akit lehurroghatsz, és végignézed, ahogy megverik,
a pankrációmeccsen viszont megteheted.
Rohadék Irán!
Mit kiabálnak? Mi van Iránnal?
Nem akarom kimondani, Vince.
Ez idővel átalakul, de nézzük csak meg a filmeket!
Japánt aljas birodalomként ábrázolták, ami megtámadja Amerikát.
A japán emberekben nem lehet megbízni.
Németország.
Hazudsz!
Oroszország.
Ha meghal, meghal.
Már elég korán megtanultuk...
hogy ezek az emberek, a külföldiek, rossz emberek.
Oroszországból...
Helyes vagy helytelen, akkoriban a rosszfiúk az oroszok,
a németek, a japánok voltak.
És ezt az emberek könnyen megértették.
Banzai!
A pankráció a világot imitálja.
Ha kíváncsi vagy, milyen Amerika, nézz pankrációt!
Majd mi megmutatjuk.
- Mondj egy pankrátort, akit nem szeretsz! - A Sheiket!
- Sheik. - Iron Sheik.
- Miért nem szereted? - Mert külföldi.
Más országból jött.
Vince átlátja a helyzetet. Követi a folyót.
Így gazdagodott meg. Sosem az árral szemben úszott.
Visszatekinthetsz valamire, és mondhatod: „Biztos megbántad.”
Nos, ha visszatekintünk tíz, húsz vagy öt évvel ezelőttre,
az még más világ volt.
Akkor még más értékek voltak,
és nem veheted a mai értékeket,
hogy visszatekints, és azt mondd: „Ugyanez igaz rá.”
Az más időszak, más élet volt, és más értékek.
Ha ma történne ilyen? Elég nagy probléma lenne.
Akkoriban viszont? Nem volt nagy ügy.
Iron Sheik!
IRON SHEIK TEHERÁN, IRÁN
Azt akartam, hogy a cím Bob Backlundtól átkerüljön Iron Sheikhez,
majd behozni ezt a hatalmas, szőke, igazi amerikai fickót...
AMERIKAI GYÁRTMÁNY
...hogy legyőzze az iráni Iron Sheiket.
Hulk Hogannek kellett egy ellenfél, és az időzítés tökéletes volt.
Az amerikai hős a gonosz iráni ellen.
Az „Eye of the Tiger” szól, miközben Hulk Hogan a ringbe lép!
Akkoriban Vince döntötte el, hogy nyerek-e vagy veszítek,
de amit a ringben csináltunk, az teljesen spontán volt.
Nem gyakoroltuk be.
Ez a pankráció művészete.
Ráugrottam, mielőtt megszólalt a csengő. Nem szóltam neki.
Úgy éreztem, így helyes.
Hulk elveszi Sheik köpenyét, és azzal megy neki.
Nem mondtam, hogy elveszem, és azzal fojtogatom.
Ez csak úgy megtörténik.
Most Hulk került bajba.
A közönség segít.
Fülsiketítő zaj van...
Ráérzel, figyelsz, gondolkodsz.
Hulk Hogan lecsap a lábával!
Egy, kettő... Sikerült!
A Madison Square Garden reakciója hihetetlen volt.
Ide is elért a Hulkamania.
És persze Hulk Hogant még ma is mindenki ismeri.
Csak annyit kértem a WWE-től, hogy álljon a Hulkster mögé,
és mondtam, hogy meg fogom csinálni!
A Hulkamania elérte a világot!
Mi a...
Az, hogy Iron Sheik kapta az övet,
majd áttették rám...
A WWE ÚJ NEHÉZSÚLYÚ BAJNOKA
...mert kellett valaki, aki a világhódítást szimbolizálja.
Ezt az üzleti döntést kellett Vince-nek kreatívan végrehajtania,
és bevált.
A rajongók úgy vélik, Hulk Hogan a világ legizgalmasabb pankrátora.
Nem lehet elégszer kihangsúlyozni Hulk Hogan jelentőségét.
Ha kivennénk Hogant az egyenletből, Vince szerintem megbukna.
Ebben szinte biztos vagyok.
A pankráció sztárokra épülő üzletág,
és úgy lehetsz népszerű, ha nagy sztárjaid vannak.
Vince-nek ez sokkal jobban ment, mint a többi promoternek,
az apja miatt.
Az idősebb Vince McMahonnek jól ment, hogy a legjobbakból
igazi sztárt csináljon,
ami sokkal fontosabb volt a meccseknél.
Azért volt ez Vince erőssége is.
Egyszer az apám azt mondta nekem, hogy büszke rám.
Azt mondta: „A barátaim nem is igazán a barátaim.
Ez a sok promoter, akikkel az évek során együtt dolgoztam,
basszák meg!
Mindegyiküknél jobb vagy.
Büszke vagyok rád. Basszák meg!”
Én meg azt gondoltam: „Azta!”
Most először utalt arra az apám, hogy mellettem áll.
Persze megvárta, míg sikeres leszek.
És talán végig ezt érezte, de sosem mondta.
Ez volt az életem egyik csúcspontja.
Aztán...
69 ÉVESEN MEGHALT VINCE McMAHON PANKRÁCIÓS PROMOTER
Szeretném, ha néma csendben emlékeznénk meg
Mr. Vincent J. McMahonről.
A halála előtti nap mondta először és utoljára, hogy szeret engem,
de kimondta. Mielőtt meghalt.
Olyan jó érzés volt!
Függetlenül attól, hogy téged szeretnek-e,
csodás dolog, ha van valaki, akit szerethetsz.
És nekem megadatott a lehetőség, hogy szerethettem az apámat.
Őszintén szólva, szerintem nem szerette az apját.
Miért mondja ezt?
Mikor a fiatalabbik Vince megjelent, meg akarta változtatni a pankrációt.
nem maradhatott ugyanilyen.
És bármilyen ötlete is támadt, azzal kikergette az apját a világból.
Ahogy a pankrátorokat is.
Emlékszem, az öltözőben azt beszélték, egy őrült.
Mikor Vince lett a cég tulajdonosa, és az apjával összetűzésekbe kerültek,
az azért alakult ki köztük, mert az apja nem tudta elfogadni
azt az irányt, amerre az iparág és az üzlet tartott.
Vince-nek olyan ötletei voltak, amiket őrültségnek tartottunk.
Egyszerűen... az már nem pankráció volt.
Vince szerette volna a fiatalabb közönséget is megnyerni,
és nem ijesztette meg a tény, hogy ez egy előre megírt műfaj.
Vince nagyon szeretett volna terjeszkedni.
Míg mindenki más a régiókat nézte,
Vince rájött, hogy a kábeltévé jelenti a jövőt.
Az elejétől egyértelmű volt...
ALAPÍTÓ – USA NETWORK
...hogy Vince nagyobb terjeszkedésre vágyik.
A USA Network lett a WWE marketingcsatornája.
FŐMŰSORIDŐS PANKRÁCIÓ
Vince mindig valami újdonságot akart reklámozni.
Vince sosem volt része magának a pankrációnak.
Inkább a szórakoztatóiparnak.
Például, amikor átvette a céget,
csinált egy beszélgetős műsort, és azt hittük, elment az esze.
Üdvözlök mindenkit a TNT-ben...
Imádtam.
Így van!
A vadnyugat köszöntött vissza egy talkshow formájában.
Elképesztő volt.
Te hülye idióta!
Vince különböző módokon kísérletezett azzal,
hogy hogyan hódíthat meg különféle közönségeket.
Ezt támogatom, az biztos.
A pankrációt ugródeszkaként használta, hogy más dolgokat is elérhessen.
A cégünk fejlődött, és egyre több lehetőség nyílt előttünk.
Én meg csak: „Igen, csináljuk ezt! Meg azt!”
A World Wrestling Entertainment hangja és a TNT műsorvezetője, Vince McMahon.
Dave, mint tudod, elég sok anya van New York Cityben...
Vince-szel már ebben a korai időszakban összefutottak.
Igen.
BOLDOG ÉVFORDULÓT
Letterman évfordulós műsora volt,
és úgy döntöttek, ha születne egy baba a műsor alatt...
FÉNYKÉPALBUM
...akkor ő lenne a „Late Night-baba”.
ISTEN HOZOTT!
Szóval elküldték Vince McMahont az egyik szülészetre, engem meg a másikra.
- Vince, lenne egy kérdésem. - Igen, David?
Az a te szmokingod?
- Nem, nem az. - Oké.
Szerintem Vince élvezte a műsort.
Kulturális értelemben rendkívül népszerű műsor volt.
A hitelességet jelentette,
ha David Letterman meghívott a show-jába.
Lenne egy kérdésem. Ez a maga szmokingja?
- Nem, nem az. - Rendben. A szó a stúdióé.
Vince mindig azt nézte,
hogyan köthetné össze a szórakoztatóipar világának különféle aspektusait.
Hogyan társulhatnánk valamivel,
ami mindkettőnk márkanevét megerősítené?
Sziasztok! Ez itt az MTV, a Music Television,
én pedig Cyndi Lauper vagyok.
Cyndi Lauper akkoriban az MTV-ben szerepelt, és hatalmas sztár volt.
Akik nem tudnák, ő itt Cyndi Lauper,
akinek a bemutatkozó albumáról négy dal is a top ötben szerepel.
Az egyikhez készült videóklipben
Captain Lou Albano Cyndi apjaként jelenik meg.
Cyndi egy repülőgépen találkozott Captain Lou Albanóval...
Látni akarom Cyndi Laupert!
...és úgy gondolta, jó lenne együtt dolgozni.
- Heavy metál pankráció... - Heavy...
Lehetőség nyílt arra, hogy mindkettőnk üzletét felvirágoztassuk.
Cyndi, mondd meg nekik, hogy tettelek szupersztárrá!
Mondd meg, hogy használtad fel a hírnevemet!
- Hogy egy nő sem ér semmit! - Micsoda?
Cyndit összefüggésbe hozták velünk, és ez elgondolkodtatta az MTV-t:
„Itt van Cyndi, és megjelent egy másik műfajban.
Foglalkozzunk a másik műfajjal is!”
Az MTV heti ajánlójában. The Brawl, vasárnap...
Két műsorunk is volt az MTV-n.
Kiváló nézettséget hozott, és a sztori is jó volt.
Párbajra hívlak, te hájas dumagép!
Akkoriban a női pankráció volt...
az alsó osztályú biznisz még alsóbb osztálya.
Hadd mondjak valamit...
Gondoltam, összehozom Cyndit az egyik női pankrátorral.
Azzal felélénkül az az ág is.
- Ez az! - Moolah-nak vége!
Ez a beszéd!
Wendi Richter lett Cyndi képviselője.
Egyszer csak kaptam tőle egy hívást,
hogy képviselném-e a ringben.
A WWE LEGENDÁJA
Azt mondtam: „Persze.”
A kihívó mögött Cyndi Lauper!
Felrobbant az aréna, és az egész az ő jelenléte miatt volt.
Felállt a közönség!
Ekkorra sok barátommal rajongani kezdtünk a pankrációért.
Tetszett benne az ironikusság.
Itt van egy átlagos sportkommentátor, akinek most az a feladata,
hogy felkonferálja Hulk Hogant és „Rowdy” Roddy Pipert,
és ezt komolyan teszi.
Köszönöm, Howard. Ez megtiszteltetés.
Vicces volt. Imádtam.
Nem kímélik egymást!
Rock és pankráció!
Vigyázz!
Ez nem lehet igaz! Itt jön Mr. T, hölgyeim és uraim!
Összebarátkoztam Mr. T-vel, aki akkoriban szenzációnak számított,
hatalmas szám volt.
Mr. T
Szóval bekerült egy híresség a világunkba.
Igazi őrültek háza. Mi folyik itt? Hölgyeim és uraim...
Teljes a káosz!
HULK HOGAN GYŐZTES
Az MTV-vel való együttműködés
elég nagy előrelépést jelentett az eddigiekhez képest.
Az MTV nagyon népszerű volt,
szóval ez a termék, amit Vince McMahon összerakott,
már nem a hátsó szobában szivarozó embereknek szólt.
Egyre szélesebb körökhöz eljutott.
Megváltoztatta a pankrációt.
Most már nyugodtan mondhatta bárki, hogy „Pankrációt nézek.”
Andy Warhol, mi a benyomása az itt történtekről?
Szóhoz sem jutok. Nagyon izgalmas. Nem is tudom, mit mondjak.
Szerintem nincs vége.
Szerintem ez még csak a jéghegy csúcsa.
Az üzlet rendkívüli ütemben növekedett,
én pedig élveztem a munkát.
De a feleségem azt mondta: „Szünetre van szükséged.”
Szóval elutaztam a Karib-szigetekre két napra.
Úgy jöttem vissza: „Minden évben lesz egy nagy esemény,
mint a Super Bowl, és WrestleManiának fogjuk hívni.”
Rám nézett, és azt mondta:
„Te egyáltalán nem pihentél.
Végig az üzletre gondoltál.”
Március 31-én, vasárnap jön a WrestleMania.
Mr. T először száll ringbe,
a bajnokkal, Hulk Hogannel...
A világ legnagyobb pankrációs eseményét láthatják majd.
Történelmet írunk.
A pankráció Woodstockja.
A WrestleMania egyértelműen a józan ész termése.
Ott volt a Super Bowl meg más sportágak csúcseseményei,
szóval nekünk miért ne lehetne egy szezonzáró nagy eseményünk?
- WrestleMania. - WrestleMania.
WrestleMania.
Foghatnánk ezt a nagy eseményt,
és leadhatnánk úgynevezett zárt láncú adásban.
Több mint egymillió ember fogja nézni zárt láncú adásban
az egész Egyesült Államokban.
A zárt láncú adás valójában egy hatalmas projektor,
vagyis egy képernyőre vetítjük ki az eseményeket.
És ugyanúgy fizetsz érte, mintha egy élő eseményt néznél meg.
Ez ma nevetségesen hangzik, de akkoriban így ment.
Zárt láncú tévéadás az Egyesült Államok összes nagyvárosában.
Nem csak ennyi,
hiszen 24 külföldi országban is követhetik majd.
A WRESTLEMANIA NÉPSZERŰSÍTÉSE
A reklám miatt Hulkot és Mr. T-t
különleges megtiszteltetés érte: műsorvezetők voltak az SNL-ben.
Mr. T és Hulk Hogan!
Lesz egy nagy meccsünk.
A Madison Square Gardenben. A WrestleMania. Hulk Hogan...
Ami a nyilvánosságot illeti,
nagyon szerettük volna ott látni a médiát.
Volt egy meccsünk.
Ez nem pankráció. Ez pankrációtlan.
És John Stossel az egyik csatornától
interjút kért a pankrátorainkkal.
John Stossel azzal a céllal jött,
hogy megtudja, Hogan tényleg olyan népszerű-e,
amilyennek mondják.
Megkérdezte tőlem: „Pengét használtok, hogy vérezzetek?”
Mire én: „Viccelsz? Az nem mazochista dolog?”
A fejem már szét volt vagdosva az előző meccsek miatt.
Rögtön rohantam Vince-hez.
Azt mondtam: „Vince, ez a fickó nem Hulk Hogan népszerűségére kíváncsi,
le akarja leplezni a pankrációt.”
Vince bejött az öltözőbe,
és azt mondta, van itt egy riporter, aki azt kérdezgeti: „A pankráció kamu?”
Attól tartok, el kell árulnom, hogy kamu az egész.
Vince meg akart szabadulni tőle.
Nem hallottam, hogy Vince el akarta volna tüntetni a fickót.
Sosem hallottam ilyet.
Nem minket kért meg rá,
csak annyit mondott: „Bárcsak valaki elintézné a fickót!”
Majd kisétált az öltözőből.
Volt egy David Schultz nevű pankrátor,
aki úgy döntött, majd ő megteszi.
- Szerintem kamu. - Kamunak gondolod?
David Schultz hirtelen elkezdte püfölni Stosselt.
Kamunak tartod? Gyere...
- Ennyi! - Hogy érted?
Emlékszik Vince reakciójára, amikor Johnt megütötték?
Ünnepeltünk. Nem csak Vince, mindenki.
Vállon veregettük Davidet, és meghívtuk pár italra.
Próbáltuk védeni az üzletet,
mert a pankráció nem kamu. Előre meg van beszélve, egy mutatvány,
de elmondhatom, hogy az elmúlt tíz évben 23 műtétem volt.
Tíz év alatt.
Szóval ha tényleg kamu, magyarázzátok el nekem!
Szerintem nem az.
Muszáj volt felismerni, hogy csak az üzletet védték.
Imádtuk.
Amíg az a per be nem jött a képbe. Akkor dőlt romba minden.
Hogy van fizikailag?
Az orvos azt mondta, maradandó fülkárosodást szenvedtem.
A mainstream kultúra megjelent a pankrációban.
A pankráció azonban még nem állt készen a főműsoridőre.
Ez történt a The Richard Belzer Show-ban,
amikor Hulk Hogan, aki a legnagyobb médiaszemélyiség
az egész csapatból,
egy rendkívül bizarr és kellemetlen helyzetben találta magát.
Nem tudod, hogy miről van szó.
- Egy viskóban élhetsz. - De tudom...
Majd én elmagyarázom.
- Hadd mondjam el! - Oké.
Mr. T...
Nehéz, amikor le akarják rombolni az üzletet.
Tudod, én nem félek senkitől.
- Elhiszem. - Érted?
- Simán. - Férfi vagy?
- Szerinted? - Nem tudom.
Ki akarsz menni?
Amikor Richard Belzer azt mondja:
„Mutasd meg az egyik fogást rajtam!”
Szólj, ha nem akarod hallani a visítását!
Rendben.
Egy szorítófogást alkalmaztam rajta.
- Mit szólsz, T? - Tartsd még így egy kicsit!
Mikor elengedtem, beütötte a fejét.
Belzer összeesett, és Hulk azt hitte, csak leült a fenekére.
De valójában megsérült.
- Vérzik a fejed... - Folytatjuk.
Beütötte a fejét, ami vérezni kezdett.
Ez nem jelentett jót.
Bepereltem Mr. T-t, Hulk Hogant, Vince McMahont, a WWE-t...
Mindenkit.
Igen. Vince nem annyira örült.
Még nem voltunk túl magabiztos helyzetben a WrestleMania I terén ahhoz,
hogy embereket fojtogassak.
Nagy kockázatot jelentett.
Vince mindent feltett a WrestleMania sikerére.
Rengeteg pénzt beleölt.
Ha nem jött volna össze, csődbe megy.
És ez elég valószínűnek tűnt.
A szüleim mindent elzálogosítottak a WrestleMania érdekében.
VINCE LÁNYA
Én még gyerek voltam, szóval nem értettem, ez mit jelent.
A szüleink nem beszéltek előttünk a pénzről.
VINCE FIA
Az apám ilyeneket mondott: „Össze fog jönni.”
Meg „Erre sokat rátettünk.”
Tinédzser voltam akkor. És azt gondoltam...
Nem volt pénzünk rá,
és ha elbukunk, akkor elég nagy bajba kerülünk.
Ez egy helyes megállapítás.
Üdvözlök mindenkit! Gorilla Monsoon vagyok,
és a WWE köszönti önöket
a pankráció mindenkori legnagyobb eseményén, a WrestleManián.
Tudtam, hogy ha ez nem jön össze,
akkor búcsút mondhatunk az üzletnek.
Harmincötezer ember szurkol!
Elképesztő a hangulat!
A közönség Hogannek és Mr. T-nek szurkol.
VENICE BEACH, KALIFORNIA
Hatalmas rizikó volt. Tényleg.
Egymásnak estek.
De nagyon sok minden jól alakult aznap este.
Hatalmas siker volt.
Vince szemszögéből nézve sikeresebb nem is lehetett volna.
Így lett teljes.
Ha visszagondolok rá,
azt szerettem volna megmutatni, hogy miről szól ez az üzlet.
Minden szórakoztatási formát egyben látni.
Mikor rendkívüli embereket
hozunk össze a szórakoztatóipar különböző részeiből...
JÁTÉKVEZETŐ
...ez az igazi sportszórakoztatás.
Ha beszélhetünk tökéletes viharról, ez az volt.
Vince nagyon izgatott és boldog volt.
Látszott rajta. Csak úgy ragyogott.
Fel volt dobódva. Tudta, hogy sikerült neki.
Hulk Hogan és Mr. T közös küzdelme?
WrestleManiának hívják,
és a legnagyobb pankrációs esemény Gorgeous George óta.
A Madison Square Garden és az egész világ
megtudta, hogy miről is van szó...
Az első WrestleMania előtt jól állt az egész üzlet.
Vince volt a legerősebb, de még mindig megvoltak a régiók.
A WrestleMania I után, még senki nem tudta,
a többi promoter sem, de Vince megnyerte a háborút.
Nem tudom, jót tett-e az iparágnak.
Nekem és az én cégemnek jót tett. És csak ez érdekelt.
A WrestleManiát követően bárhova mentünk,
egyre több kamera volt mindenhol az épületben,
és interjúkat kértek tőlünk.
Akkora siker volt, hogy a cég szinte szárnyalt.
Teljesen megváltoztatta a pankrációt,
a szivarozó, sört vedelő, agresszióra vágyó emberekről
családokra váltott át, akik rengeteg terméket vásároltak.
Olyan népszerűvé tette a pankrációt,
amivel egyértelműen megalapozta a jövőnket.
A WrestleMania I hatalmas siker volt.
Nagyobbat ütött, mint amit Vince valaha elképzelt
a cégének.
De a siker mellé áskálódás is társul.
És Vince célponttá vált.
Az a kifejezés, hogy „Nincs rossz sajtó...”
Hülyeség, mert van.
SZTEROIDOK
Olyan vádak láttak napvilágot,
amelyek bajba sodorhatják a pankráció atyját.
Jogi küzdelem várhat a WWE vezetőjére.
Egy botrány, ami kiütheti őt a ringből.
BOTRÁNY
A nagy sikert követően
Vince botrányok sorával találta szemben magát,
ami veszélyt jelentett a karrierjére.
John Stossel 425 000 dollárban állapodott meg
a David Schulz és a Titan Sports (WWE) elleni perben.
1990-ben Richard Belzer ismeretlen összegben állapodott meg
a Vince McMahon, Hulk Hogan és a Titan Sports (WWE) elleni perben.
A feliratot fordította: Laczkó-Simon Emese